***МКОУ «Чиркейский многопрофильный лицей***

***имени А. Омарова»***

***«Открытый урок***

***по родному (аварскому) языку»***

***по теме:***

***Гамзат Цадаса***

***«Айдемир ва Умайганат»***

******

***Учитель родного языка и***

***литературы***

***Гаджиева Загидат Абдулаевна.***

***2016г. с. Чиркей***

**Дарсил тема:*****Ц1адаса Х1амзатил***

***«Айдемир ва Умайганат».***

**Дарсил *мурад****: Ц1адаса Х1амзатил пьесаялъулгун*

*лъай-хъвай гьаби;*

*пасих1го ц1али цебет1езаби;*

*квешал г1амалаздехун*

*рокьукълъи бижизаби;*

**Дарсил *алат****: пьесабазул суратал, Ц1адаса Х1амзатил*

*сурат ва Ц!. Х!амзатил т1ахьал, ИКТ.*

***Дарсил ин:***

***1.Дарсиде х!адурлъи.***

***-Гьалбаздехун хит!аб***

Х!урматиял гьалбал, муг!алимзаби.

Нуж рач!аралдаса рохарал руго,

Нужер х!урмат гьабун, к!одо гьаризе,

Кье нижее изну рорч!ами кьезе.

Гьеб мац!алъ к!алъач!о бер гьеч!ев Гомер,

Байроница хъвач!о жиндирго куч!дул.

Гьеб мац!алъул гьаркьал рокьананиги,

Раг!аби рук!инч!о Лермонтовасул.

Дида абунани, гьаб дунялалда

Гьанже мун ц!идасан гьавизе вугин,

Ц!ар ч!ван бищейилан дуй бокьараб бак!,

Рак!алъе хирияб кеч! ах!изе мац!.

Дица жаваб кьела кьурул сиязул

Добго росулъ гьаве гьанжеги дунан,

Дир маг!арулазул г!агараб мац!алъ

Гьадабго кеч! ах!е кинидахъ диян.

- Гьал раг!аби хъвана т!олго Дагъистан дунялалдаго лъазабурав, жиндирго рахьдал маг!арул мац! к!одо гьабурав , Дагъистаналъул халкъияв шаг!ир Р.Х!амзатовас**.**

-Биччанте жакъасеб нилъер дарс авар поэзияги, авар адабиятги, авар маданиятги лъазабиялдехун т!амулеб цогиги цо гьит!инаб галилъун бук!ине.

***3. Поэзияб минутка.***

(Ц!алдохъабазда куч!дул рицинарила).

***2.Цебесеб материал такрар гьаби.***

***а)Тесталгун х!алт!и.***

***1. Инхоса Г1алих1ажиясул кинаб асар гьадин лъуг1улеб?***

*Рохалил г1умруги ккун, г1акълу камилаб гьабе,*

*Кинавго чи бахилаб хвалие х1адур гьаре!*

*Х1акъаб иш сах1их1 гьабун, х1арамаб рик1к1ад гьабе,*

*Рак1ал журазе гьарун, гьаб г1алам вацал гьаре!*

1) «Ракь»; 2) «Исрапчиясде»;

3) «Хъах1аб рас»; 4) «Гьекъел-мехтел».

***2. «Лъабго гьунар гьабурав бах1арчи» абураб маргьа кинал маргьабазул тайпаялде гъорлъе унеб?***

1) г1ажаибал лъугьа-бахъиназул.

2) рук1а-рахъиналъул.

3) х1айваназул.

**3. Гьаб коч1олъ чан гьижа бугеб?**

Херлъарал эбел-эмен угьдилел г1емер теч1ищ,

Г1олохъанго вас вукъун, къо т1аде щвелалдего?

Гьеб балагь х1акълъанани, х1ехьезе ц1акъ бак1лъула,

Бачун бач1араб мехалъ, лъазе толаро кинго.

1)11; 2) 14; 3) 5; 4) 8.

**4.«Имам Гъазимух1амад ч1ваялде»абурабасарлъицахъвараб?**

1) Ц1адаса Х1амзатица; 2) Заид Х1ажиевас;

3) Ч1ик1аса Мух1амадица; 4) Инхоса Г1алих1ажияс.

**5. Кинаб асаралъул героял кколел Шапиг!илав ва гьесул васал?**

1) «Госпиталалъул вас»; 2) «Бецаб сапар»;

3) «Сайгидул Бат!алиде»; 4) «Маг1арулав».

-Цоцахъеги кьун халгьабила.

-Кинабго бит!ун бугебца лъе 3б.

-Цо мекъса бугеца лъела 2б.

-К1иго мекъса бугеца лъела 1б.

***б) Группаялъулгун х!алт!и.***

***-***Гьал т!анчазда кьун бугеб Бакьайч!иса Ч1анк!ал биографиялъул гьоркьор риччан бут!аби хъвай.

Ч!анк!а гьавуна \_\_\_\_\_\_\_ Хундерил т!алъиялъул \_\_\_\_\_\_\_\_\_\_\_\_ росулъ мискинав векьарухъанасул хъизаналъе. Гьит!инго эменги хун, эбелалъ гьав г1араб г!елму ц!ализе бат1и-бат1иял росабалъе вит!ана. Ц1алана гьев Г!ашилт!аса \_\_\_\_\_\_\_\_\_\_, Буц!раса \_\_\_\_\_\_\_\_\_\_\_\_\_, Ч!ик!аса\_\_\_\_\_\_\_\_\_\_\_ цеве.

Ч!анк!аца г!араб мац1алда лъазарун руго грамматика, \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, математика ва диниял г!елмаби.

Ч!анк!ал эбел \_\_\_\_\_\_\_\_\_ яц \_\_\_\_\_\_\_\_\_\_\_\_\_\_\_\_\_ Хунзахъ т!алъиялдаго Ц!ар раг!арал маг!ихъаби рук!ун руго.

Г!агарлъиялда жаниб жиндие зах!малъараб ишги ккун, гьижра гьабун, Турциялде ун вуго.

Х!ежалде сапаралъ унаго, «\_\_\_\_\_\_\_\_\_\_\_\_\_\_\_\_\_\_\_» абулеб бак!алда хун вуго \_\_\_\_ сон барав чи.

-Кинабго бит!ун бугеца жидерго баллазде т1аде жубала 2б., нужеца 1б.

4.Ц1ияб даре баян гьаби.

***а) Цебераг1и.***

-Лъимал, дица нужехъе кьела къот!арал т1анчазул бут!аби. Нужеца гьел данде гьаризе ккола. Гьеб мехалъ нужеда лъала нилъер жакъасеб дарсил тема, дарсил мурад ва гьеб лъица хъварабали.

-Жакъа дарсида нилъеца лъай – хъвай гьабила Цадаса Х!амзатил г!умруялъулгун ва творчествоялъулгун.

-Ц!алила гьесул «Айдемир ва Умайгьанат» абураб пьеса.

-Нилъер дарсил мурадги буго Ц1адаса Х!амзатил г!умру ва творчество лъай;

Гьесул пьесаялъулгун

лъай-хъвай гьаби;

Гьесул творчествоялъул тематикияб бечелъи бихьизаби;

-Жакъа нилъеца Ц1адаса Х1амзатил творчество рак1алде щвезабила.

-Щиб нужеда лъалеб цере дарсаздасан гьесул х1акъалъулъ?

(лъималазул жавабал)

-Аваразул советияб литератураялъе кьуч1 лъурав Дагъистаналъул халкъияв поэт Ц!адаса Х!амзат гьавуна 1877 соналъ Хунзахъ районалъул Ц!адаса росулъ мискинав векьарухъанасул хъизаналъе. Х!амзатица микьго сон бараб мехъалъго, хун вуго гьесул эмен. Эбелги хун йиго, эмен хун лъаг!елалдего. Х!амзатги гьесул яцалги имг1аласул ц!обалде ккола. Цинги гьес анц!го сон барав Х!амзат аск!об бугеб росулъе г!араб ц!ализе кьола. Доб заманалъул гъваридаб лъайги щун, Х!амзат т!адвуссана инсул росулъе. Гьит!инго байбихьана Х!амзатица жиндирго г!ужилаб ва бег!ераб каламалдалъун халкъалъул пикру жиндехунго буссинабизе.

Х!амзатида бихьана мискинзабаз баччулеб къварилъи, бечедал г!адамазул хъант!и.

-Ц1адоса Х1амзатил асаразул аслияб пикру щиб бугеб?

(бечелъиялде, бец1льиялде данде, квешаб г1амалалде данде ч1олаан).

Ц1адаса Х1амзат г1емер данде ч1олаан хъант1арал, къарумал, бечедал чаг1азде.

- Куч1дул гурелги, Ц1. Х1амзатица хъвана г1емерал пьесабиги.

-Сунда абулеб пьесайин?

(Диалогалъулаб къаг!идаялда сценаялда лъезе хъвараб асар ккола пьеса.)

-Жиндир г!умруялда жаниб Ц!адаса Х!амзатица хъварал театралияб сценаялда рихьизарурал пьесабазда гьоркьоб анкьгояб ккола драматургияб рахъалъ раг!а-ракьанде щварал асарал.

Лъимал, драма абураб раг!иялъул маг!на кин нужеда бич!ч!улеб?

(Цо чиясул жиндирго сверухълъиялдехун яги к!иго бат!ияб къокъаялъул цоцаздехун бугеб унго-унгояб къеркьей бихьизабулеб маданияб асаралда драма абула).

-Щал нужер ун рук!арал театралде?

-Кинал – кинал театрал нужеда лъалел?

-Ц1адаса Х1амзатил кинал пьесаби нужеда лъалел?

-Гьединлъидал гьесул киналго пьесаби: «Айдемир ва Умайгьанат», «Балагьальул гъамас», «Хьитазул устар», «К!одоласул ригьин»,«Мирза ва Роза» ва гь. ц.

-Жакъа дарсида нилъеца ц!ализе буго Ц!адаса Х1амзатица хъварал пьесабазул цояб «Айдемир ва Умайгьанат».

«Айдемир ва Умайгьанат» абураб ЦIадаса ХIамзатил пьеса ккола гьесул драматургиялда жаниб бищун кIвар бугеб асарлъун. 1940 соналда хъвараб гьеб пьеса тIубанго бахъун букIана «МагIарул большевик» абураб.

***б) Словарияб х!алт!и.***

1)Диалогалъулаб къаг!идаялда сценаялда лъезе хъвараб асар ккола пьеса

2)Хулжал-к1иг1агаб таргьа( сумка)

3)Давла-т1аде бач1араб, щвараб боц1и-рикъзи.

-Предложениял ургъизе т!амила гьал раг!абиги гьоркьоре ккезарун.

***в)Муг!алимасул ц!али.***

*-Гьанже нилъеца ц!алила Ц!адаса Х!амзатица хъвараб пьеса«Айдемир ва Умайгьанат».*

*-Дица ц!алила, нужеца хал ккве бич!ч!улареб раг!и бугищан.*

***г)Лъималазул ц!али.***

*-Ролазде бикьун ц!ализабила цо пардав.*

***д)Ц!аларалда т!асан ц!ех-рех гьаби:***

-Г!адамазул г!умруялъул кинал-кинал квешал рахъал

Ц!. Х!амзатица къват!ир ч!вазарулел ругел?

-Кида ва киб лъугьунеб бугеб пьесаялда бицунеб бугеб жо?

- Щиб хъулухъ-пишаялъул чилъун кколел Гъази?

-Пьесаялъул пасих!лъи ц!ик!к!инабиялъе авторас, к!алзул гьунараздасан пайда босун буго.

-Кицаби ва абиял рате гьаб пьесаялда жанир.

***е) Пьесаялъул анализ.***

***Гъази.***

|  |  |  |  |
| --- | --- | --- | --- |
| Гъазил хIакъа-лъулъ автор | Гъазил хьвада-чIвади | Гъазил хIакъалъулъ цогидал | Жиндирго хIакъа-лъулъ Гъази |
| «Жадул кьерав. къокъ вицатав, цIакъ гьекъолеб тайпаялъул, 40 сон барав чи... ЛъикI жоги гьекъон... Гъази ва-хъуна... Асма гьанже, чехь унтараб цер гIадин, чIезе къадар лъугIун лъугьуна, элдаго релъ-лъун Гъазиги вукIана. Хасго Гъази, майдан гIадин, гIа тIилъун уна. Ас цIун стакан Асмахъеги Айдемири-хъеги бегьула. | Кидаго гьекъон ву-кIуна. Сельпоялда ви-къарула. Асмаца абу-ралдаги божун, жин-дирго яс Умайгьанат къварид гьаюла.  ТIад ругел хIаким-забазе ришват кьола, хIелхIедула.  Макруял, хIалихьатал пикрабазул чи вуго (Гъазица ясалъул мугъалда квер кIутI-кIутIула). ХIинкъарав, жин­дирго рагIи гьечIев, лъавукъав чи. | **ГIали**:  «ГIурулъан ваханиги, риччел хъваларо». **Асма**: «Дуцаги. бади-кIалдиб жо речIчIулеб батилаха, Гъази, гьезда, дурги гIамал царал буго». **Сельпоялъул бухгал­тер:** «Живго хъубав вугониги, документал рIацIцIадав чи вуго Гъази».  **Умайгьанат**: «Асмал ишараялъухъ ишанги ккун, кибе гьелъ килищ битIаниги, вортизе къачIан вукIуна».  **Зайбат**: «Дуе Симисхан цIализе бегьичIо». | «Чвантиниб гIарац бугони, магIарда ах гьабулилан абула, Ас­ма, дуе гьелъул расги ургъел ккоге, сель-поялъул ихтияр нилъехъ гурищ бугеб».  «Гьабизе лъани – квас, квине лъани – нах» абун гурищ рукIунел? Гъоркьан ратI,а бегьичIони, тIа-сан бохги бегьуларо».  «Дида гьеб цIияб къагIидаялъ хъвазе лъаларо». |

Гъази вуго гIамалалъул рахъалъ хъубав, хьвада-чIвадиялъул рахъалъ чорокав чи. Гьесул гьечIо кIудияб гIакълу, гIумруялъул аслияб мурад – сельпоялда викъаризе ва гьекъолдизе. Рукъалъул кIудиявилан, чIужуялъул росилан гьесул гьечIо сси, тIолабго ихтияр лъадухъеги кьун, гьев Асмаца абу-абуралдаги божун, сундулъго гьелда хадув вилълъуна.

**Умайгьанатил** **хасият**

|  |  |
| --- | --- |
| План | ХIасил |
| 1. Куц-мухъ  2. ЖамгIияб хIал  3. Гьелъул аслиял ишал.  4. Хасияталъул ас­лиял рахъал. | Гъазил яс, цоги батIияй лъадуе гьаюрай, партал-хьиталда язихъай, жийго гьайбатай, намусай, сабурай, кьенсер-бер чIегIерай, рачлихъа гIодоре даларал гъалазул, 18 сон барай гIадан.  10 классалъул цIалдохъан. Сельпоялъул хIалтIухъанасул яс.  Школалдаса ячIуна. Айдемирил кагъат цIалула. Аслиятил бетIер ххала. ЧохтIо къазе инкар гьабула. Симнсханида хъвазе, цIализе малъула. Инсуда конституция бичIчIизабула. Жийго гъанкъизе къасд бала. Айдемиргун гара-чIвари гьа­була. Асиятгун цадахъ Айдемирил рокъое уна.  ХIалтIи-пиша бокьула, кверда махщел пагьму буго, цIали-лъай бокьула, жиндирго талихIалъе гIоло къеркьола, гIадамазе кумекалъе хIадурай йиго. |

Умайгьанатида лъикI лъала халкъияб мацI, гьелъул бечелъи, ва кIалъалаго, гьелъ гьеб бечелъиялдаса гIатIидго пайда босула («Кибе гъугъарабги Гъуниб магIардейилан»,

«ГIинкъав чиясе кIицIун гIакIа ахIуларо нижер гьаниб»,

«МацIалда ракьа гьечIелъул, бокьа-бокьараб бицине бегьила...»).

**Мискинаб, магIна – «нур» гьечIеб мацI буго Симисханил.**

**Умайгьа­натил мацIалде данде ккун.**

Лъавукъай, цIали-хъвай лъаларей гьей гIадамалъул мацIги буго жиндаго релълъараб. Гьелъухъ гIинтIамураб мехалъ, ракIалде ккезе бегьула гьелъул лугъаталда жаниб нусгогIанцин рагIи гьечIилан. Гьелъул гIантал калимабазги пикру гьечIел рагIабазги релъи бачIинабула гьелда сверухъ ругезулги пьеса цIалулезулги

(«Щиб гьабилеб, йоха, тIаса тIалъел босулаго, самоваралъуса кIанцIараб хIухьел дида кIкIуй бугилан кканаха»,

«Хамиз сордо кинаб магIида бугеб, эбел?»,

«Дида лъаларо, эбел сон-церекъадги гьание ячIун, Умайгьанатилгун ххенейги бан, ана Асият»).

***Пьеса -«Айдемир ва Умайгьанат»***

*Гьесул пьесаби артистаз театралда х1ана. Артистазухъ*

*г1адин бажарич1ониги, нильецаги х1ала «Айдемир ва Умайгьанат» абураб пьесаялдаса цо гьит1инабго бутla.*

*Нужеда гьоркьорги ратизе бегьулеллъи рук1инесел*

*артистал.*

-Дарсил х!асил

-Жакъа дарсида дида лъана….

Дие дарсида бокьана…..

Дида бич!ч!ана….

Дун х!алт!ана жакъа….

8. Рокъобе х!алт!и

-Нужее рокъобе бук!ина гьаб х!алт!и:

1.Пьеса пасих1го ц1ализе лъазабе.

2.Ц!. Х1амзатил х1акъалъулъ реферат х1адуризе.